Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Сејди Џемаили со службена легитимација број 28-0015, Ќазмедин Ќазими со службена легитимација број 28-0017 и Елена Јанчева со службена легитимација број 28-0020 извршија редовен инспекциски надзор над субјектот на инспекциски надзор ЈУ Меѓуопштински Центар за социјална работа Куманово со седиште на ул.,, Тодор Велков ,, бр. 4 застапуван од Директорот Александра Арсовска и со Записник ИП1 број 16-14 од 08.06.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/21, 294/21, 99/22, 236/2022 и 65/23) го донесе следното

**Р Е Ш Е Н И Е**

Се наредува на Александра Арсовска, Директор на ЈУ Меѓуопштински Центар за социјална работа Куманово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/21, 294/21, 99/22, 236/2022 и 65/23), Законот за правда за децата („Службен весник на Република Македонија” број 148/2013, број 152/2019 и 275/2019), Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и бр.53/21), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот да изврши усогласување со законските одредби и наместо План за работа со корисникот, да изготвува План со мерки и активности за индивидуална работа со детето и родителот или родителите, односно старателот или старателите, согласно член 27 од Законот за правда за децата**.**

**Рокот за извршување на изречената инспекциска мерка е 30 денот од приемот на решението и постојано**

2. Центарот, во постапката со дете сторител на дејствија што со закон се предвидени како кривични дела, до надлежниот суд да доставува извештај со мислење за санкцијата што треба да му се изрече на детето, наместо наод и мислење на стручен тим, согласно член 113 став 2 од Законот за правда за децата.

**Рокот за извршување на изречената инспекциска мерка е 30 денот од приемот на решението и постојано**

3.Центарот да врши измена на планот во согласност со успехот на преземените мерки на помош и заштита, како и при утврдување на нови околности по добиено решение на судот со кое е изречена воспитна мерка, согласно член 28 став 3 од Законот за правда за децата.

**Рокот за извршување на изречената инспекциска е 30 дена од приемот на решението и постојано.**

4.Во разговорот и работата со детето во ризик и родителот или старателот, во постапката да учествува целиот стручен тим составен од педагог, социјален работник, психолог и дипломиран правник и истите да ја изготвуваат службената документација, согласно член 25 став 2 од Законот за правда за децата и член 281 од Законот за социјална заштита.

**Рокот за извршување на изречената инспекциска е 30 дена од денот на приемот на решението и постојано.**

**5.**Центарот, по спроведена постапка со детето сторител на дејствие што со закон е предвидено како прекршок, постои состојба на ризик и не треба да се преземат мерки на помош и заштита, да го известува подносителот на барањето за мислењето на Центарот,  согласно член 140 став 2 од Законот за правда за децата.

**Рокот за извршување на изречената инспекциска е 30 дена од денот на приемот на решението и постојано.**

6.Центарот во Регистарот за примени известувања за деца во ризик наредната година да ја започне уписот на предметите со реден број 1, согласно член 24 став 6 од Законот за правда на децата и член 6 од Правилникот за формата и содржината и начинот на водење на регистарот за примени известувања за деца и малолетници во ризик (“Службен весник на Република Македoнија”, број 136/2008).

**Рокот за извршување на изречената инспекциска мерка е постојано.**

7.Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

8. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита , Сејди Џемаили со службена легитимација број 28-0015, Ќазмедин Ќазими со службена легитимација број 28-0017 и Елена Јанчева со службена легитимација бр.28-0020 извршија редовен инспекциски надзор над субјектот на инспекциски надзор ЈУ Меѓуопштински Центар за социјална работа Куманово со седиште на ул.,, Тодор Вељков,, бр. 4 Куманово застапувано од Директорот Александра Арсовска составија Записник бр.16-14 од 08.06.2023 година, во кој се констатирани недостатоци и неправилности во предметите на децата со ризик и децата сторители на дејствија што со закон се предвидени како кривични дела и прекршоци.

Фактичката состојба е утврдена врз основа на увид во списите во предметите на децата со ризик и децата сторители на дејствија што со закон се предвидени како кривични дела и прекршоци.

Жалбата не го задржува извршувањето на решението согласно член 340 став 2 од Законот за социјалната заштита.

Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-14 од 08.06.2023 година.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Инспектори за социјална заштита:

**Сејди Џемаили**

**Ќазмедин Ќазими**

**Елена Јанчева**